
* ( AKTUELT ) * 

★ 


Den 1. november 1958 udkom UFO-NYT 
’ for første gang. Det var efter en lang række 
opfordringer, at jeg besluttede mig til at vove 
forsøget, som jo givetvis indebar en økono¬ 
misk risiko. 

De første 3 måneder blev der trykt et op¬ 
lag på 2000 numre, heraf solgtes ca. halvde¬ 
len, medens de resterende eksemplarer uddel¬ 
tes gratis. Dette betød et månedligt underskud 
på ca. 500 kroner. 

I løbet af den tredie måned, altså januar 
1959, var interessen imidlertid steget så stærkt, 
at februar nummeret kunne udkomme i et op¬ 
lag på 4000 eksemplarer, idet prisforskellen 
mellem 3000 og 4000 var så lille, at det på 
længere sigt var mest fordelagtigt at trykke 
4000 og så bruge så mange flere eksemplarer 
til reklame. 

August 1959 markerede en følbar økono¬ 
misk skillelinie. Fra stadigt, men aftagende un¬ 
derskud viste opgørelsen ved septembers be¬ 
gyndelse, at der var balance. 

Fra starten havde jeg behandlet hele redi¬ 
geringen og distribueringen selv, men da sal- 
get overskred de 3000 numre pr. måned, var 
det mere, end jeg privat kunne overkomme ved 
siden af alt det andet, jeg har. 

Forlaget Tysk Bogimport A/S, Vester Vold- 
t gade 83, København V, gav tilbud på distri¬ 
buering, og der kom en aftale i stand, således 
at forlaget overtog distribueringen. Ved denne 
aftales ikrafttræden balancerede indtægter og 
udgifter. Det er mit håb, at vi gennem øget 
salg kan få midler, så sideantallet kan udvi¬ 
des, og det synes også inden for synsvidde nu. 

Der har selvfølgelig også været skuffelser i 
det forløbne år, bl. a. forårsaget af menne¬ 
skers egoistiske selvoptagethed, men det er 
den slags stød, man må regne med. Det var 
især i forbindelse med beslutningen om at 
overdrage Tysk Bogimport distribueringen, at 


enkelte øjnede en chance til at forsøge at ska¬ 
de såvel mig som bladet — og sagen som hel¬ 
hed. — Der blev brugt udtryk, som: at der 
nok lå politik bag ved et samarbejde med Tysk 
Bogimport!!! — Det blev forsøgt at udsprede 
det rygte, at Tysk Bogimport nu havde ind¬ 
flydelse på UFO-NYTs indhold!!! — Ja, er 
det ikke latterligt? 

Der har naturligt nok været en vis kritik 
af bladets indhold m. m., og jeg har forsøgt 
at rette mig efter den velmente kritik. Bladet 
holder fortsat en linie, som er fri for 
sekterisme. Denne naturlige linie har da også 
gjort, at visse menneskers forfængelige håb 
om en kursændring imod det sekteriske, er 
bristet, og resultatet har været „velmente" breve 
og opsigelser af abonnementer. Det støt vok¬ 
sende antal faste holdere kan stadig trygt stole 
på SUFOIs klarsynethed og fortsat regne med 
en efter udviklingen afpasset kurs. 

Så sent som den 5. oktober fremhævede 
ufologen W. Buhier, fra Rio de Janeiro, 4 
UFO blade, nemlig et new zeelandsk, et øst¬ 
rigsk, et italiensk og UFO-NYT. Han skrev: 
„Gode tidsskrifter, som „Henk’s", „LouY‘, 
„Peregro’s" og „Petersen’s" vil blive læst før 
eller senere af et stadigt større og større pub¬ 
likum — —. UFO-NYT leveres til 19 lande 
foruden de skandinaviske lande. 

Hjælp os at udbrede kendskabet til UFO¬ 
NYT og derigennem til den sande og forstå¬ 
elige ufologi. Lad os holde fantasterne på af¬ 
stand, de kan kun skade sagen. 

Tak til alle, som har hjulpet med artikler, 
oversættelser, indlæg, salgspropaganda og sidst 
men ikke mindst, moralsk støtte i året, som 
svandt. H.C. 


Fra 1. januar vil UFO-NYT frem- 
træde med indholdsfortegnelse 
og fortløbende sider 

En landing... 

Den 10. 9. 1954 fandt der i Frankrig en episode 
sted, som synes helt usandsynlig. En bonde ved 
navn Antoine Mazaud hævder at have set og end¬ 
og rørt ved et væsen, der ikke stammer fra vor 
jord. Det usædvanlige i hans beretning berettiger 
dog næppe til at stemple manden som løgner. 

Nedenstående beretning stammer i hovedsagen 
fra Aimé Michels „Mystérieux objects Célestes.“ 

I Frankrigs hjerte finder man de vildeste og 
mest utilgængelige egne. I disse områder, hvor 
bønder og hyrder kæmper en daglig kamp for et 
fattigt udkomme, har man ikke tid til eller lejlig¬ 
hed til at læse fremtidsromaner eller kulørte hef¬ 
ter om supermennesker og fremtidige fly etc. 

I disse omgivelser lever bonden Antoine Mazaud 
og hans familie. 

Den 10. 9. 1954 kl. ca. 20,50 kommer han hjem 
til sin bondegård på Plateau de Millevaches. Hans 
udseende må ikke have været som til dagligt, for 
hans kone spørger ham straks, om han er syg. Han 
er bleg, og hans hænder ryster. Hun har grund til 
denne uro, for hendes ægtefælle er en robust mand 
omkring 50 år, og han er alt andet end en svæk¬ 
ling. Han er stærk, rolig og ligevægtig. 

Han erklærer, at han ikke er syg, men siger, at 
han har haft en ganske usædvanlig, ja sælsom op¬ 
levelse. Hans kone spørger da, hvem han har mødt. 
„Hvem“, siger bonden, „du må hellere spørge 
HVAD. Jeg vil fortælle dig alt, men du må love 
mig ikke at fortælle det videre. Jeg vil ikke være 
til grin.“ 

Han fortalte derefter følgende: 

Han havde arbejdet hele eftermiddagen på sin 
havremark. Ved 20,30 tiden, da det begyndte at 
blive mørkt, gik han hjemad med en høtyv på skul¬ 
deren. Han gik gennem en hulvej, der lå ca. 1500 
meter fra gården. Vejen snoede sig mellem krat 
i et vildnisagtigt område, der var omgivet af bjer¬ 
gene Monneidiéres. Da han nåede et højdedrag 
på vejen, standsede han et minut eller to for at 
rulle sig en cigaret, hvorefter han fortsatte. Næppe 
havde han gået nogle skridt, før han i det begyn¬ 
dende mørke så en ukendt mærkeligt udseende 
skikkelse, middelhøj og med en art hjelm på ho¬ 
vedet. 


Egnen omkring Mouriéras er tyndt befolket. Alle 
familier har boet her i århundreder og alle kender 
hinanden som søskende. Stående overfor en ube¬ 
kendt af næppe menneskelig skikkelse forbavsede 
Mazaud i allerhøjeste grad. Hans første reaktion 
var at bruge høtyven. Han blev helt stiv af skræk. 
Den „anden“ stod også ubevægelig. På én gang gik 
den „anden“ beslutsomt hen mod Mazaud, idet 
han samtidig foretog en bevægelse eller gestus med 
sin ene arm over sit hoved. Mazaud mente at forstå 
at den anden ville berolige ham, måske hilse eller 
udtrykke venskabelige følelser. Den anden arm 
holdt han udstrakt mod Mazaud. Denne havde ikke 
indtryk af nogen trusel — tværtimod. 

Mazaud vidste ikke, hvad han skulle gøre. I sin 
forvirring havde han først spurgt sig selv, hvad el¬ 
ler hvem han stod overfor. Så tænkte han på en 
forklædt sindsforvirret. Den anden kom stadig nær¬ 
mere og fortsatte med de mærkelige bevægelser. 
Mazaud sluttede nu, at den fremmede ikke havde 
til hensigt at angribe ham. Nu var den fremmede 
helt henne ved ham. Høtyven havde Mazaud sta¬ 
dig i den højre hånd, og han strakte den venstre 
frem mod den fremmede — dog en smule tøvende. 
Den fremmede greb hans hånd, trykkede den me¬ 
get stærkt og derpå omfavnede han pludselig Ma¬ 
zaud med stor heftighed og trykkede hans hoved 
mod hjelmen. Mazaud var som bedøvet af over¬ 
raskelse. Alt havde udspillet sig i fuldkommen ro 
og stilhed. Da han var kommet sig lidt af sin over¬ 
raskelse, kunne han tage sig sammen og sige „God 
aften“, men den fremmede svarede ikke, gik deri¬ 
mod nogle skridt bort og ind i skyggen af et højt 
krat. Der syntes han at knæle ned. Nogle sekunder 
senere mente han at høre en svag summen og så 
derpå mellem grenene et mørkt obj. stige omtrent 
lodret til vejrs. Han syntes, det var som en cigar 
lidt fortykket i den ene ende og ca. 3-4 meter langt. 
Obj. fløj under højspændingsledningerne og for¬ 
svandt på himlen mod vest i retning af Limoges. 

Overfor politiet og journalisterne har Mazaud 
stadig gentaget, at han beklager, at han ikke 
prøvede med magt at holde den fremmede tilbage 

Husk at underrette SUFOI, 
når De ser et UFO 

og endog beklaget, at han ikke brugte sin høtyv til 
at slå ham ned med for at få at vide, hvad han 
egentlig var. I sandhed en oprørende tanke. Til 
mandens undskyldning tjener sikkert, at han sikkert 
ikke havde følelsen af at have stået overfor et men¬ 
neske. Denne lykkeligvis for sent indtrådte refleks 
hos en jæger viser urinstinktet i vor race. 

Historien sivede dog ud, trods Mazauds forbud 
til hustruen om ikke at fortælle videre. Under 
tavshedsløfte betroede hun en nabokone det skete, 
og denne fortalte det videre til en handelsmand, 
og således nåede historien til sidst også politiet. 
Pressen fik også nys om sagen. Mazaud blev un¬ 
derkastet et indgående forhør, men han rokkede 
sig ikke fra sin første fremstilling af sagen. Hans 
naboer karakteriserer ham som arbejdsom, ret tavs, 
ordknap, ligevægtig og fri for fantasi og indbild¬ 
ning. Dette indtryk fik også politiet og journa¬ 
listerne. Mazaud havde — indtil journalisterne for¬ 
talte ham herom — intet kendskab til flyvende tal¬ 
lerkener. Hans indstilling til oplevelsen ændrede 
sig efterhånden derhen, at han kaldte den frem¬ 
mede for „mit marsmenneske". 

UFO-NACHRICHTEN 



Vær så venlig at føre os til Deres præsident . . . 

(fra „New Yorker Album" 1950-55). 


TELEPATI 

Om ca. 1 måned udkommer fra forlaget SUFOI 
Adamskis „Telepati". Den lille bog er på ca. 100 
sider, prisen bliver 7 kr. -|- porto. (Den amerikan¬ 
ske originalpris er 12 $ eller ca. 94 kr.). Bogen 
leveres pr. efterkrav og kan bestilles hos „Forlaget 
SUFOI, Præstegårdsvej 40, Vojens", gerne snarest 


B. T.s kronik den 27. maj 1959 

KRONIKØREN: Den finske forretnings¬ 
mand og maskinkonstruktør, mag. art. 
Heikki Hjelt har i 11 år været ansat i 
Finlands udenrigsministerium. Han hævder, 
at han i 1956 i klart dagslys har set to 
flyvende tallerkener. Siden da har magi¬ 
ster Hjelt interesseret sig for og studeret 
rumforskning. 

En tidlig oktobereftermiddag i 1956 så jeg i klart 
dagslys to flyvende tallerkener. — De var ca. 35 
m i diameter og kun 500 - 600 meter borte under 
et lavtliggende skydække. 

Desværre er det åbenbart, at flertallet af menne¬ 
skene endnu i dag blankt afviser og mistror det 
tilgængelige observationsmateriale. Man synes at 
regne med sikkerhed med, at videnskaben har sagt 
sit sidste ord om de fleste naturlove, og at vi al¬ 
lerede er i besiddelse af den hele viden og absolut¬ 
te sandhed herom. Det er i sandhed et højst be¬ 
synderligt — omend uhyre almindeligt — stand¬ 
punkt at indtage på en tid, hvor det ville være langt 
rimeligere at antage, at videnskaben har nået et be¬ 
skedent „børnehavetrin", og at tiden for den vir¬ 
kelige udvikling stadig er et godt stykke fremme. 

Sådan er jo imidlertid menneskenes indstilling og 
har været det i århundreder. Hvilken forskel er der 
egentlig mellem vor tids blanke og blinde afvisning 
af de flyvende tallerkeners realitet, fordi de er 
„umulige", og inkvisitionen, sammensat af den tids 
lærdeste mænd, der tvang Galileo Galilei til of¬ 
fentligt at udtale, at jorden var „flak som en pan¬ 
dekage"? Da brødrene Montgolfier steg til vejrs i 
dekage"? Da brødrene Montgofier steg til vejrs i 
deres vidunderlige ballon, var de ombølget af deres 
samtids beundrende jubel, der kan sidestilles med 
den begejstring, hvormed vi hilste den første, klod¬ 
sede raket, der nåede uden for jordens tyngdefelt. 
For den, der tænker sig om, er det imidlertid ind¬ 
lysende, at jet-princippet som fremdrivning ikke 
rækker til at løse problemet om rumrejser. 

Det kan vist betragtes som almindeligt kendt, at 
der er den nøjeste forbindelse mellem naturkræf¬ 
ternes elektricitet, magnetisme og tyngdekraft. Vi 
har lært i nogen grad at benytte disse kræfter, men 
der findes dog endnu ikke en levende sjæl, der kan 
give en klar og korrekt forklaring på hvad elektri- 

citet er. Indtil for nylig var statisk elektricitet i man¬ 
ge industrivirksomheder blot en ubehagelig bivirk¬ 
ning, en plage, som man måtte se at skaffe sig af 
med så hurtigt som muligt. Mit arbejde har gen¬ 
nem år været at finde de bedste anvendelsesområ¬ 
der for den statiske elektricitet inden for industri¬ 
en, og efterhånden som man stadig finder større 
og større anvendelse for denne form for elektricitet 
til forskellige industrielle formål, er det også dag 
for dag blevet klarere, hvor overordentlig lidt vi 
kender til denne kraft. 

Det er beklageligt, at så mange mennesker er 
faldet for fristelsen til at udnytte flyvende taller¬ 
kener gennem deres svindel. Når hertil lægges de 
ægte fejltagelser og visse menneskers sammenkogte 
historier, skal der megen skarphed til ud af mæng¬ 
den at finde de sande og pålidelige observationer. 
Det materiale, der i dag står til rådighed, er dog 
overbevisende for selv den mest kritiske, om man 
blot vil gøre sig den umage at studere det samvit¬ 
tighedsfuldt. 

Det er i denne forbindelse interessant at lægge 
mærke til den holdning og den fremgangsmåde, 
mange autoriteter lægger for dagen, når de handler 
og mishandler observationer, gjort af pålidelige ob¬ 
servatører. De bliver sandelig lagt på den moderne 
videnskabs „Prokrustes-seng“, og hvad der ikke 
passer ind i det fastlagte, vedtagne mønster, bliver 
ubarmhjertigt skåret væk som „umuligt“ og usandt 
eller kaldt hallucinationer; eller man har føjet her 
og der et eller andet til, fordi „det må jo have 
været sådan“, og dermed fabrikeret ganske nydelige 
„sande“ forklaringer. 

Man kunne fristes til at spørge, hvad der ville 
ske, hvis politiet optog en sådan metode ved vidne¬ 
afhøringer. I alle civiliserede lande antages et vid¬ 
neudsagn, afgivet under ed, som sandheden, der ik¬ 
ke skal til ekstra skønhedsbehandling hos eksperter 
og autoriteter, så det falder sammen med de for¬ 
udfattede meninger. Men lige så snart det drejer 
sig om observationer af flyvende tallerkener (bort¬ 
set fra svindel, grov spøg og lign.), er det åben¬ 
bart tilladeligt for enhver „videnskabsmand** eller 
„ekspert** at vride og vende på de observerede data, 
til de passer ind i hans yndlingsteori. Nå — det er 
jo også kun 300 år siden, inkvisitionen havde Galilei 
under behandling. 

Det synes at være et af den moderne videnskabs 


fornemste træk, at den nu langsomt forsøger at 
gøre os begribeligt, hvor lidt vi i virkeligheden ved 
om de fleste af naturens og universets gåder. På 
denne baggrund er det vanskeligt at forstå, hvor¬ 
for og hvordan så mange mennesker stadig kan på¬ 
stå, at udsagn af så mange pålidelige observatører, 
støttet af radars og fotografiers stumme vidnesbyrd, 
blot er resultat af massehysteri eller religiøs fana¬ 
tisme. 


LONDON, den 5. marts 1959- Luftfartsministe¬ 
riet har idag givet meddelelse om „et uidentificeret 
flyvende objekt**, det officielle navn for de fly¬ 
vende tallerkener, som har vist sig sidste torsdag 
den 26. februar over lufthavnen i London. Obj. hav¬ 
de form af en discos i klar gul farve og forblev 
stille over lufthavnen i 20 min. på en meget lav 
højde. Derefter steg obj. og forsvandt med stor 
hastighed. En undersøgelse fastslår, at det ikke kan 
dreje sig om en meteorologisk ballon eller om et 
skyeffekt, da himlen var fuldstændig klar. 

Flere personer har set obj., men ministeriet næg¬ 
ter at bekendtgøre deres navne. 

UFOen er ikke blevet registreret af radaranlæg¬ 
get på flyvepladsen, men en RAF base, som befin¬ 
der sig på flyvepladsen, har ligeledes observeret obj., 
som skinnede på den natlige himmel. Man så obj. 
kl. 19. 

Tilfældet vedr. den mystiske „flyvende tallerken** 
er blevet omtalt igår i det engelske landsting. „Det 
lysende obj., som har bevæget sig over lufthavnen i 
London om aftenen den 26. februar har ikke kun¬ 
net identificeres**, erklærer hr. George Ward, den 
engelske luftfartsminister. Obj. blev observeret af 
lufthavnens personale, da det drejede og fløj hen¬ 
over en af de største baner på lufthavnen. Den hav¬ 
de form af planeten Venus og lyste som et positi¬ 
onslys i en flyvemaskine. Luftflåden blev alarmeret, 
men ingen maskine lettede. 

Da en deputeret spurgte, om der var en naturlig 
forklaring for obj., eller om man tværtimod måtte 
anse sagen som en ny manifestation af fl. tallerke¬ 
ner eller en maskine fra Mars, svarede ministeren, 
at man ikke helt kunne udelukke denne sidste an¬ 
tagelse, og at det havde været umuligt at fastslå, 
hvad det sete lys var. 







UFO-NYT 


7 


Litteratur 

★ 

Fremtidig vil SUFOI-Horsens hver måned brin¬ 
ge en boganmeldelse her. Det er med denne an¬ 
meldelse meningen at fortælle vore læsere, hvad 
de forskellige UFO-bøger indeholder, idet der 
som tidligere nævnt kun er ca. 10% af de 300 
foreliggende, som er uden andet islæt. Der vil 
dog ikke blive tale om at give nogen bedøm¬ 
melse af de enkelte bøger. 

Det, at en bog anmeldes, skal således ikke op¬ 
fattes som en anerkendelse herfra, vi bringer bø¬ 
gerne efterhånden, som vi får dem hjem — altså 
uden nogen bestemt rækkefølge. 

Bøgerne vil kunne købes i Tysk Bogimport A/S, 
Vestervoldgade 83, København V. 

M. K. JESSUP: The Case for the Ufo 
239 sider med tegninger 

Jessup, der nu desværre er død, var forsker, astro¬ 
nom, matematiker og foredragsholder. Han har skre¬ 
vet 4 bøger om UFOer. Han har opstillet og arbej¬ 
det med det største teleskop i den sydlige Hemisp- 
here i Sydafrika for Michigan Universitetet. Han er 
altså videnskabsmand, og det fremgår tydeligt af 
The Case for the UFO. Alle hans påstande bliver 
bevist eller indirekte logisk forklaret, så der ikke 
er nogen, der kan gendrive det, han siger. Han er 
en forfatter, den virkelige ufolog ikke kommer uden 
om, og Frank Edwards siger i sit forord, at denne 
bog må være ufologens bibel, hvilket ikke er me¬ 
get galt, selv om Jessups teorier ikke er som andres, 
tværtimod, enten har Jessup ret, eller også er der 
mange af de andre UFO bøger, der ikke er meget 
bevendt. 

Denne bog er så absolut bogen, der er anderledes, 
men derfor ikke mindre nødvendig i biblioteket. 
Den må læses, det er umuligt blot nogenlunde at 
give en anmeldelse af dette værk, ikke et ord i den 
kan undværes, alt skal med, det kan man jo ikke 
sige om alle bøger. 

Jessup anbefaler, at amatørastronomer og ufologer 
går i samarbejde, da hovedvægten skal lægges på 
observationer. Ideer til arbejde fåes endvidere i gi. 
aviser, dokumenter og optegnelser. Her, siger for¬ 
fatteren, får man at vide, hvad der er sket rundt om, 
og ved eftersporing af disse hændelser kan man 


bruge mange af de opnåede resultater til gavn for 
ufologen. Han, Jessup, har selv gennemgået mange 
arkiver, og det, han finder der -J- observationer, gi¬ 
ver ham logiske beviser på de resultaters rigtighed, 
som han har nedfældet i denne bog. Man skal se 
at få de gamle fordomme væk og se på alt med 
friske øjne. Dernæst skal man søge i gamle skrifter, 
der er gemt til efterkommerne, de efterkommere 
som er os selv. Så skal man tænke - tænke, og her¬ 
igennem nåes et resultat. Jessup betegner den aro- 
gante videnskab, der benægter eksistensen af UFO, 
for et intellektuelt diktatur, som absolut må over¬ 
vindes. 

Jessups bog er skrevet således, at den opstiller 
mange spørgsmål, han gerne vil have svar på, og 
mange han selv svarer på. Endvidere er den byg¬ 
get op på den måde, at han forklarer UFOernes 
eksistens ved de mange observationer og de mange 
beviser, der findes her på jorden, som f. eks. for¬ 
skelligt nedfald fra skyfri himmel — uforklarlige 
mærker på jorden „Djævelens fodspor", — ned¬ 
styrtede fly, hvor besætningen er sporløst forsvun¬ 
det — skibe, hvis besætninger ligeledes er væk — 
mennesker, der forsvinder for næsen af flere vid¬ 
ner — o.s.v. Nedfald fra himlen kan væse isstykker 
på flere tons, eller hagl som hønseæg med små 
grønne frøer inden i, det kan være metal, der ab¬ 
solut er tildannet af mennesker eller i alt fald af 
intelligensvæsener, disse metalstykker ligger i jord¬ 
lag, der er 300000 år gi. Eller hvad mener man om 
det stykke kul, man fandt i en kulmine. Dette stk. 
kul indeholdt en meget fint forarbejdet guldhals¬ 
kæde, hvem har tabt den for disse mange millioner 
år siden, hvor kullaget dannedes? Jessups konklu¬ 
sion er, at der må have eksisteret en præhistorisk 
videnskab af meget høj standard, ligesom han på¬ 
står, at UFOs har været kendt i 300000 år. De er 
som regel fredelige, men bliver de angrebet, kan og 
vil de forsvare sig. De vil også, hvis vi misbruger 
atomkraften, som man muligt har gjort for årtusin¬ 
der siden, da den 5. planet forsvandt, forhindre 
dette misbrug, om ikke andet så for at beskytte sig 
selv. 

Jessup taler ikke om kontakter som andre for¬ 
fattere, han skriver, at der er en mand, der påstår 
at have talt med et menneske fra Venus, (det må 
vel være Adamski, han tænker på) men herudover 
kommer han ikke ind på kontakter. 

Jessup beretter nu om optegnelser fra Indien og 
Tibet, der er 85000 år gamle. Han fortæller om 
mennesker i middelalderens Frankrig, der har fløjet 
med UFO, og hvis beretninger fuldstændig stiller 
Adamski i skyggen. Jessup beskriver nu meget af 
det, der sees i rummet af astronomer, som f. eks. 
det nye krater på månen i 1870. Skygger på måne 
og jord, som kun kan fremkaldes af genstande ude¬ 
fra o.s.v. Hertil kommer så alle de observationer, 
som astronomerne ikke kan forklare, og som Jessup 
hævder er UFOer, men det vil de bare ikke ind¬ 
rømme, men Jessup beviser i sin bog, at det ikke 
kan være andet. 

Man må skelne mellem tanker, der opstår i men¬ 
neskehjerner, og intelligens, der må sees i et videre 
perspektiv. Kan man f. eks. fryse et menneske, så 
det forsvinder i en blok af frosset luft eller oxygen? 
Hvordan det nu er eller ikke er, må der være in¬ 
telligensstyrede fartøjer bag disse forsvindinger. 

Jessup omtaler begrebet moderskibe, men han me¬ 
ner, at der kun er eet måske to, og at de ikke kom¬ 
mer fra fjerne planeter som Mars og Venus, men 
at de kommer fra et felt omkring jorden inden for 
vor månes bane! De er kugle- eller teenformede, og 
de bruger jorden og månen til deres egen bekvem¬ 
melighed, hvad fornødenheder angår! Dette bekræf¬ 
tes af mange astronomiske observationer! Jessup si¬ 
ger forøvrigt, at Mars’ satellitter er kunstige. 

Forfatteren kommer nu ind på drivkraften, der 
giver de vanvittige hastigheder og kasserer atom¬ 
kraften. Der skal naturkraft til, og han berører nu 
levitation og kommer ind på den forhistoriske me- 
galithkultur, hvor han mener, at man kendte den 
samme kraft, der bruges i UFOer. Jessup siger, at 
vi, den 2. bølge af civilisation, ikke, som den før¬ 
ste, er nået så langt i udvikling, at vi behersker 
disse naturlove, der giver os den fornødne kraft. 

Han omtaler nu de solide UFOer og de mere 
tågeagtige og siger, at de er navigerede allesammen, 
og han siger, at man, ved nymåne på ganske bestemte 
i bogen angivne tider, kan se dem lande og starte 
fra månen, ligesom man på bestemte tider kan se 
dem fare forbi solen som skygger. 

Anmeldelsen af JESSUP’s bog fortsæt¬ 
ter i næste nummer« 


Tidsskrifter: 

Flying Saucer Review, pr. årg.: 6 nr., kr. 31,20. 
UFO Nachrichten, pr. årg.: 12 nr., kr. 13,00 
Weltraumbote, pr. årg.: 6 nr., kr. 15,55. 
Prøvenumre leveres gratis på forlangende. 
Bøger: 

Adamski , George: 

Inside the Space Ships kr. 17,60. 

Der Venusier und George Adamski. kr. 13,15 
Allen , W t G.: 

Space-craft from beyond three Dimensions, 
kr. 26,10. 

Allingham , C.: 

Flying Saucers from Mars. Kr. 12,10. 

Arnold , K . A. - R. Palmer: 

Corning of the Saucers. Kr. 29.80. 

Barker , G.: 

They knew too much about flying Saucers. 

Kr. 19,80. 

Constanze , Æ: 

Inexplicable Sky. Kr. 22.05. 

Davidson , L.: 

Flying Saucers. An Analysis of the Air Force 
Project Blue Book — special report no. 14. 
Kr. 8,25. 

Den 1. november 1958. Hr. og fru Lizarraga og 
frk. Teran har kl. 21,45 i 45 grader over horizon- 
ten østlig for Jujuy (Argentina) observeret et me¬ 
get stærkt orange lys i form af en appelsin. Idet 
obj. fløj nedad blev det større, indtil det havde en 
størrelse som en fodbold. Obj. synes at ryste stærkt. 
Obj. steg derefter op og ned flere gange. Under 
dets sidste nedstigning så vidnerne to andre lys, et 
foroven og et forneden på obj., som tilsidst for¬ 
svandt. Himlen var klar, uden vind, luften var tør 
og det var ikke særligt varmt. 


GLÆDEN er som et lys — teender 
du det for andre, falder dets skin til¬ 
bage på dig selv. Carit Etlar. 


Husk at underrette SUFOI, 
når De ser et UFO 


P. Mathiesen, 








UFO-NY T 


9 


Med venlig tilladelse fra 

George Adamski - Lucy IVkc. Ginnis 

bringes 


Cosmic Science 


Spørgsmål og svar 


Fortsat 

Sp. 10: Tror de på Gud? 

De hylder Skaberen med enhver tanke og med 
enhver handling. Vi er mange, der siger, at vi tror, 
og mange der giver sig hen i „lip service**, medens 
vi i det indre tvivler om det er praktisk muligt at 
leve i h. t. universets love, som er blevet os givet 
gennem århundreder af Visdommens Mænd. 

Både i det Gamle og i det Nye Testamente i den 
kristne bibel og i alle lærer fra de Store, finder 
vi budet om Kærlighed. „Elsk din næste som dig 
selv**. For fuldtud at forstå meningen af dette bud, 
må vi udvide vor forståelse af ordet „næste**. 
Næsten er ikke kun den person, som bor ved siden 
af, men alle i verden — enhver, der lever på andre 
planeter i vort system — enhver som lever i det 
vide, grænseløse cosmos. 

Universet og dets helhed opererer i et perfekt 
sammenspil med disse love for harmoni. Ved at 
forstå dette, har vore naboer i rummet fundet fred, 
sundhed og en dyb forståelse af livets virkelige 
mening. Derfor er det klart, at sålænge, som vi har 
frygt, had og gridskhed i vore hjerter, lever vi ikke 
i overensstemmelse med vor tro på Gud. En sand 
tro på Gud er en måde på liv. 

Sp. 11: Er der familieliv lignende vort? 

Ja. Deres intime familieliv ligner meget vort. 
Børn bliver undfanget og født på samme måde, som 
på jorden. Livet er dog mere fyldt med glæder, thi 
alle lever og arbejder for fælles bedste. De arbej¬ 
der, studerer, leger og deltager i interesser lignen¬ 
de vore. De foretrækker at være vegetarianere, men 
dette er ikke strengt nødvendigt. Skønt de af og til 
spiser kød, avler de ikke kvæg til slagtning. 


Deres huse varierer i størrelse i h. t. familiens 
behov. Alle hjemmene har nyheder, som forhindrer 
slid og slæb i husholdningsarbejdet. Da de elsker 
livet, nyder de at komme sammen og mødes til 
sportskonkurrencer. Med andre ord, deres liv er 
„normalt** i h. t. vor standard. Men de har over¬ 
vundet enhver skinsygelig ejendomsret, der, som en 
plage, spøger i mange familier her på jorden. 

Sp. 12: Er rummenneskene æteriske eller ånder, 
der lever på planeter, der er forskellige fra jorden? 

Nej. Det er de ikke. De er normale, fysiske, men¬ 
neskelige væsener som De og jeg. Ordet „æterisk** 
er forvirrende, thi alt i naturen er æterisk, om det 
så har en form eller det er uden form. Den høje¬ 
ste forståelige kendsgerning er de usynlige gasser 
af hvilke alt fødes. Den fysiske form er kun en 
manifestation af de såkaldte æter eller gasarter. 

For eksempel: Vi siger at meddelelserne i vor 
radio eller i fjernsynet kommer på de æteriske bøl¬ 
ger. Og dog skal disse æteriske bølger nedsættes i 
frekvens før vi kan høre eller se dem. Derfor, hvis 
ordet „æter** forstås på den rigtige måde, har det 
ingen som helst forbindelse med ånder eller krop¬ 
løse væsener. 

Rummet selv er usynligt, og alligevel bevæger 
der sig deri kroppe, som varierer i tæthed og som 
bliver sat i bevægelse af rummets æterbølger. Men 
i h. t. til dem, som har rejst på disse æteriske bøl¬ 
ger, findes der ingen folk „æteriske** eller andre, 
som lever i selve rummet. Alle lever på fast jord 
på planeter, der meget ligner vor. 

Veggerby-sagen afsluttet 

Fra London meddeltes den 2. oktober, at analy¬ 
sen af geléen fra Veggerby viste, at det undersøgte 
materiale bestod af mudder med et svagt spor af 
planterester. 

De danske og engelske undersøgelsesresultater er 
enslydende, og sagen kan betragtes som afsluttet. 

En endelig konklusion vil det ikke være muligt 
at komme frem til, men at hullet, som påstået, skul¬ 
le være fremkommet ved et meteornedslag, er et 
postulat, fabrikeret til at passe til den al¬ 
mene indsigt og af mangel på bedre forklaring. 

H.C. 

UFO- observationer 

over Skandinavien 

I den forløbne måned — fra 15. sept. til 15. 
okt. 1959 — er der indkommet 50 rapporter over 
observationer gjort indtil 1. oktober. De fordeler 
sig med 2 i juni 1959, 7 i juli, 24 i august og 17 
i september måned 1959. De er indført på vedstå¬ 
ende skema over observationer i 1959. 

Til SUFOI er der hermed indgået 


indtil 1. januar 1959 . 308 rapporter 

efter 1. januar 1959 . 701 rapporter 


Ialt 1009 rapporter 

JUNI RAPPORTERNE: 

Af de to rapporter fra juni er den ene fra den 
19-, fra hvilken dato vi jo i forvejen har 36 rap¬ 
porter. Den 37. rapport om denne — formentlig 
samme — genstand er fra en ingeniør på Sydfyn. 
Se iøvrigt nærmere om hændelserne den 19. juni 
i UFO-NYT august nummer, side 12 og 13. 


Den anden juni-rapport er fra Korsør. Her så en 
kvindelig kontorassistent kl. ca. 1630 en genstand 
på 12-14 cm i udstrakt arm gå over himlen fra 
nord til syd. Den var hvidlig, og dens form var 
„som en hvirvlende bevægelse**. 

JULI RAPPORTERNE: 

Fra juli måned er der til mig kommet 7 nye rap¬ 
porter. Den første er den af H. C. Petersen under 
Aktuelt i septembernummeret af UFO-NYT beskrev¬ 
ne radio-ufo-observation. Her ser en radiotekniker 
fra Slagelse en genstand på himlen, efter at han 
på sin VHF-modtager på 144,25 mc havde hørt et 
voldsomt spetakel fra den. 

Den 21. juli kl. 2225 til 2235 så en sagførerfrue 
fra Svendborg under ferieophold på Anholt en to¬ 
ørestor oval genstand, stærk rød i farven som ild 
og flosset i kanten glide langsomt over himlen fra 
VNV til ØSØ. Først var farten som et ruteflys, 
senere noget stærkere. Den havde fast kurs. Fruen 
tog en kikkert, men så kun en utydelig flimren og 
ingen konturer. Den forsvandt bag en sky, men 

kom igen. Den bevægede sig fra 45 til 30 grader 
på himlen over horisonten. — Samme aften kl. 2330 
til 2332 så en overpolitibetjent fra en båd ved Næs¬ 
by Strand på Sjælland et objekt nærmest formet 
som et „bundt“ røde og hvide lys, som hang stille 
i luften under et tæt skylag. Lysene blinkede og 
flimrede og udskiltes derefter til eet hvidt kraftigt 
lys med et rødt blinkende lys på hver side. Samti¬ 
dig begyndte objektet at bevæge sig hurtigere og 
hurtigere i vestlig retning, mens det hvide lys blev 
særlig kraftigt, nærmest som en lysende flade. For¬ 
svandt i vestlig retning. Overpolitibetjenten har som 
vidne en forvalter fra Slagelse, som var sammen 
med ham i den omtalte båd. 

En kollega til ham var sammen med en civilfor¬ 
svarsinstruktør og deres koner også på Næsbystrand 
den omhandlede aften. På samme klokkeslet så de 
alle fire på den nordlige himmel 2 kraftige lanter¬ 
nelignende røde lys ca. 5 cm i diameter i udstrakt 
arm. Lysene stod side om side. Idet de fra land 
fløj ud over stranden mod vest, tændtes en kraf¬ 
tig projektør med hvidt lys mellem de to røde lys. 
Den lyste først opad, men vendtes straks nedad 
mod strandkanten og slukkedes omgående igen. Til¬ 
syneladende foretog obj. umiddelbart før en om¬ 
drejning (vandret) og den fortsatte sin fart mod 
vest, stadig uden en lyd. Det var blikstille vejr og 
meget lydt. 

Den 26. juli kl. 2215 så en lærling på Sdr. Bou¬ 
levard i Randers en projektilformet genstand af 
gulrød farve og 40 cm ! i udstrakt arm fare lavt 
over himlen fra nord mod syd med en fart noget 
større end Sputniks. Den 27. juli fra kl. 1015 til 
1016 — en klar solskinsformiddag — så en bane¬ 
arbejder på Søren Frichsvej i Aarhus en rund ti¬ 
øre-stor genstand glide tværs over solskiven. Hvis 
vi tænker os solskiven inddelt som et ur med tolv 
tal, gik genstanden over skiven fra kl. 4 til kl. 10. 
Der var et voksent vidne til observationen. 

Den sidste af de 7 juli-rapporter er fra Næstved 
og fra den 28. juli. Ved Fogedbygaard ca. 6 km 
vest for Næstved så to CF-folk fra kasernen i Næst¬ 
ved en blank sølvglinsende nålehovedstor genstand 
stige opad på den østlige himmel. De blev opmærk¬ 
somme på genstanden ved, at en klynge mennesker 


stod og kiggede mod himlen. De fik øje på objek¬ 
tet, som de så i 4-5 sek. Observationen fandt sted 
under CF-kolonnens slukningsarbejde ved en stor 
ildløs på den nævnte gård. 

AUGUST RAPPORTERNE: 

Den 3. aug. kl. 002 5 så en montør fra Køben¬ 
havn ved Ordrup Strand i 8 sek. en rund hvid/grøn 
enkrone-stor genstand passere hurtigt over himlen 
fra syd til nord. Han mener, dens bane gik fra 
Holbæk mod Nyk. Sj. Genstanden forsvandt i en 
sky. 

Den 7. aug. så en mekaniker fra Amager fra kl. 
2306 til 2308 på NØ-himlen over Syriensvej en 
blåhvid ærtstor genstand beskrive en stor opadgå¬ 
ende bue og forsvinde mod SV. 

Den 8. og 13. aug. så nogle mennesker fra Oden¬ 
se genstande på himlen. Rapporterne er endnu ikke 
indgået, kun et orienterende brev herom. 

På Amager har der den 9. aug. været en obser¬ 
vation af en „snurretop set fra neden“. Genstanden 
sås i 22 minutter fra kl. 1150 til 1212. Uddrag af 
rapporten: Observatøren sad i en bygning i samtale 
med en anden person, da han tilfældigt fik øje på 
objektet gennem et højtsiddende vindue. De løb 
begge ned i gården og så genstanden ganske tyde¬ 
ligt. Den syntes at rotere om en lodret akse, og den 
udsendte blink, som om den var facetformet. Den 
trak ud over Øresund og forsvandt til sidst som 
cn lille prik. 

En konsulent så fra Mølleparken i Ålborg den 
20. aug. ved solnedgang i ca 15 minutter en lang¬ 
strakt oval lysegul genstand 1,5 x solens diameter 
glide meget langsomt ca. 30 grader over horison¬ 
ten fra nord til sydvest. Hans kone er vidne til ob¬ 
servationen. 

Fra Varde meldes samme aften — kl. 2135 — 
om en oval genstand set af en husmoder. Den var 
guldskinnende og tokronestor. Hun beskriver den 
som en lysende ring, der sejlede over himlen. Den 
forsvandt pludselig, hvilket virkede forbavsende, 
da himlen var skyfri og klar. 

Den 25. aug. kl. 2045 var tre mænd på andejagt 
ved Sortsø nordvest for Stubbekøbing, da de så en 
stærkt lysende rødlig-lilla genstand stå stille i luf¬ 
ten over søen. Den skiftede størrelse fra tokrone¬ 
stor til af fuldmånen 8-10 gange. Man har an¬ 
givet afstanden til genstanden som 8-10 km. Obser¬ 
vationen varede 2 minutter. 

Efter et gruppemøde samme aften — den 2 5. 
aug. kl. 2340 til 0015 — havde SUFOI-gruppen i 
Gandrup en observation, som overværedes af 10 
personer, alle kendt med at iagttage himmelen. De 
så en rund selvlysende genstand, nålehoved-stor i 
udstrakt arm. Den sås lavt over horisonten på vest¬ 
himlen. Den skiftede i farverne rødt, grønt og hvidt. 
Man havde træer som pejlepunkter, og man angi¬ 
ver, at genstanden foretog pendulbevægelser. Ud¬ 
drag af rapporten: Obj. var ved observationens be¬ 
gyndelse ret kraftigt lysende, med hurtige farveskif- 
ter i rødligt og grønligt. Det bevægede sig lang¬ 
somt, men undertiden i synlige ryk, til højre, nær¬ 
mede sig horisonten og blev mere lyssvagt. I kik¬ 
kert 6x30 viste obj. hurtige „svirrende“ bevægelser 
i alle retninger. 

Fra den 27. august er der 7 rapporter fra SU- 
FOI-Horsens m. v. Detailler vedrørende disse obser¬ 
vationer, der formentlig alle kan komme ind under 
den nu i UFO-kredse så kendte „Horsens-tallerken“, 
kan læses i forrige UFO-NYT, oktober-nummeret, 
side 3. 

En oversergent i flyvevåbnet har afgivet rapport 
om en observation af en rund rødgul tiøre-stor gen¬ 
stand, som han så over Kirkepladsen, Holstebro, 
den 28. aug. kl. 2200 til 2201. 

En værkfører fra Esbjerg så den samme aften kl. 
2355 i få sek. en enkrone-stor rund klartlysende 
genstand gå fra NØ mod SV ca. 45 grader over ho¬ 
risonten. 

Den 29. aug. kl. 2050-2115 ser 3 voksne ved Bra¬ 
brand sø ved Aarhus en rødgul ærtstor genstand 
stå stille på vesthimlen. Den gjorde små sidebevæ¬ 
gelser og op-og-ned bevægelser, indtil den med 
enorm hastighed forsvandt mod sydvest. 


Fra Varde meldes den 30. aug. kl. 1910-1914 om 
observation af en først rund senere aflang sølvskin¬ 
nende genstand på ca. 1 cm i strakt arm. Dens 
fart var langsom, og den forsvandt med solen i V. 
Observationen blev gjort 3 km vest for Jels af to 
voksne. 

Sidste august-rapport i denne omgang er fra sam¬ 
me aften — den 30. aug. kl. 2115 til 2130. Her er 
det en svejser fra Vojens, der med 4 voksne perso¬ 
ner som vidner, ser en rund rød genstand lavt på 
SV-himlen fra den nordlige del af Gram. Genstan¬ 
dens størrelse var som l/j månediameter. Uddrag af 
rapporten: „Observatørens moder opdagede objek¬ 
tet gennem vinduet. Man gik udenfor, og man så 
nu, at objektet først forsvandt nedad, for derefter 
at komme til syne igen på næsten samme sted. Lidt 
senere så man, at obj. cirklede for derefter igen at 
forsvinde og ikke komme til syne igen.“ 

SEPTEMBER RAPPORTERNE: 

Den 1. sep. kl. 2310 så konstruktør F. H. Flint¬ 
holm, Vejle, fra Urhøj ved Vejle sammen med en 
fabrikant og en montør fra Vejle og en kioskejer 
fra Kolding en rund hvidgul genstand som en ært 
i udstrakt arm komme fra 280 grader VNV i da¬ 
lende flugt mod 285 grader NNV, hvor den for¬ 
svandt. Rapportens tekst: „Objektet kom i en da¬ 
lende flugt og landede. Vi gjorde forsøg på at 
finde stedet, men uden resultat**. 

Deu 2. sep. så en frisørmester fra Vejle kl. 2242 
en oval rosarød ærtstor genstand komme fra NNV og 
glide mod SSØ ca. 50 grader over horisonten. Dens 
hastighed anslået til „som et fly i 200 m højde**. 

Fra København den 3. sep. en rapport om, at to 
voksne mænd kl. 0020 i få sek. ser en stor lysende 
kugle med gnistrende hale. Den gik fra SV mod O 
og nedad mod horisonten. Den angives at være 5x5 
cm (formentlig højde og bredde) i strakt arm. En 
af observatørerne siger, den var på størrelse med 
en fodbold. Den slukkedes pludseligt. 

Fra en vestvendt altan på Skrænten i Esbjerg har 
en husmoder og hendes 12-årige datter og også an¬ 
dre vidner haft observationer både den 3. og 4. 
sep. mellem 20 og 21. Iagttagelserne er gjort både 

med det blotte øje og med kikkert. Der er set to 
genstande den første aften, den ene var rød, grøn 
og senere hvid. Den var „tallerkenformet“, den an¬ 
den orangegul og skiveformet. Den anden aften sås 
1 genstand. Den var skiveformet og skiftede farve 
fra gul over rød til grøn. Alle genstandene opgives 
som tokrone-store i udstrakt arm. 

Fra Nyborg meldes om observation af 2 små — 
3 mm store — genstande på nordhimlen den 10. 
sep. kl. 2120 og 2122. 

Den 11. sep. kl. 1950 ser en 15-årig realskole¬ 
elev fra Skien i Norge en cigarformet sølvskinnen¬ 
de tiøre-stor genstand komme til syne på østhimlen 
og forsvinde mod nordøst ca. 45 grader over ho¬ 
risonten. Af teksten skal følgende gengives: „Jeg 
hadde vært i byen og kjøpt konfirmasjonsdress. Da 
jeg var kommet nesten hjem igjen (han bor i Ri- 
singlia pr. Skien) måtte jeg vende om, da jeg had¬ 
de glemt brillerne mine. Da jeg kom ut av butik¬ 
ken med brillerne på, så jeg opp for å se på 2 jet¬ 
fly som floy i formasjon. Da jeg så litt til siden 
fikk jeg oye på en blank cigar, som beveget sig om¬ 
trent 90° på jetflyenes kurs. Jeg så ingen eksos (ud¬ 
blæsning) og hørte heller ingen lyd.-“ 

En 12-årig søn af en overpolitibetjent fra Oden¬ 
se har afgivet en rapport af 14. sep. Han har fade¬ 
ren og en gårdejer som vidne. Observationssted: 
Davinde skov, Fyn. Der sås en genstand, rund af 
form hvid/blank og nålehovedstor i strakt arm. Den 
kom fra zenith og gik i en ret linie mod øst, hvor 
den gradvis forsvandt i disen i løbet af ca. l/ 2 mi¬ 
nut. 

Fra Brovst meldes om en nålehovedstor genstand 
set den 15. sept. kl. 1746 på nordøsthimlen. Den 
var gul af farve og stærktlysende. Den havde en 
faldende kurs. Det interessante ved denne observa¬ 
tion er, at fruen, som gik i haven, så genstanden 
på himlen, og samtidig hørte hendes mand, der 
sad i stuen, at saucer-detektoren ringede. 

Fra den 17. sep. om aftenen er der foreløbig ind¬ 
gået 4 rapporter over observation af en UFO, der 
først er set i luften, senere er set stående på en 
mark på Nordfyn og derefter er set stige og glide 


lavt henover en mose. Hvor den blev af ved fruen 
som sidst så den ikke, da den endnu stod og dirre¬ 
de lavt over mosen, da hun løb ind i et hus, fordi 
hun blev ængstelig. Da der tilsyneladende er en 
forretningsmand, som også har set genstanden stå 
på marken, vil sagen ikke kunne refereres med til¬ 
strækkelig sikkerhed, før han er fundet og afhørt. 

Tre voksne mænd stod den 24. sep. kl. 1915 på 
Thurø ved Blåby, da de over Tåsinge fra SØ mod 
NV så en oval ærtstor genstand af rødlig farve 
glide over himmelen i lav højde. Retningen af dens 
kurs var fra Midtlangeland mod Jylland. 

Fra Langeland meddeler SUFOI-lederen, at han 
den 26. sep. kl. 0951 så 6-7 små ovale sorte gen¬ 
stande ca. 30 grader over horisonten på den syd¬ 
vestlige himmel. De svævede langsomt afsted og 
forsvandt ved at flyve ind i det lag alto-cumulus- 
skyer, der dækkede himlen. Objekterne synes ovale 
og at flyve med den smalle kant fremad. De fløj 
i en spredt og tilfældig formation. Deres bane var 
en fuldkommen ret linie. 

Sidste rapport indgået for sep. er fra den 30. Kl. 
1916 til 1918 så en tømrer i Vindeby på Tåsinge 
en rund genstand, først hvid senere rødlig bevæge 
sig højt på himlen fra syd mod nord. Der er ikke 
opgivet størrelse på genstanden. Tømrerens kone 
overværede iagttagelsen. 

R. Norskov. 


En detektorvarsling kan være 
en hilsen fra rummet , gør Dem 
altid den ulejlighed at se efter , 
om der er »noget på himlen «. 


Videnskaben har gjort os til guder, 
før vi har gjort os fortjent til at være 
mennesker. Jean Rostand. 

— Det er ingen undskyldning , at De 
ikke kender færdselsreglerne. 


Fra: Oklahoma City Times, 2. april 1939, 
side 1, spalte 2 (fortsat side2, spalte 8). 
Gennem: Jim Maney, 1IOUFO, 1007 NW 
OKC, OKLA. 8. april 1939. 

Ortington, Washington (AP) — Sendte en kol¬ 
lision i luften 4 Air Force flyvere i døden i et 
brændende fly, der gled frem fra en mørk nattehim¬ 
mel og styrtede ned på en skovbevokset bakke bag 
Ortington onsdag aften? Skønt teorien om en kol¬ 
lision, opstået som følge af en meddelelse over fly¬ 
ets radio, ikke kunne bekræftes, gik rygterne om 
torsdagen, at en sådan kollision havde fundet sted, 
og AF og FAA sagde, at de stadig undersøgte sagen. 
Vidner udtalte onsdag aften, at C-118’eren, en 4- 
motores militærmaskine af den civile DC-6 type, 
var et flammehav, da den brølende gik ned i et 
frygteligt styrt over bakkerne 5 miles herfra. 

Radiomeddelelse: 

AF officerer udtalte på ulykkesstedet, at piloten 
havde kaldt McChord Air Force basen få minutter 
før styrtet: „Vi har ramt noget, eller noget har 
ramt os.“ — Kort efter udbrød piloten: „Mayday“, 
hvilket er det internationale nødsignal, og sagde, at 
han ville forsøge at flyve tilbage til McChord. Ef¬ 


ter en kort tavshed gik pilotens stemme igen igen¬ 
nem: „Det er ude med os“, sagde han. 

Air Force og FAA meddelte torsdag, at de havde 
rede på alle militcere og civile luftfartøjer (under¬ 
stregningen foretaget af DM og GF), der fløj over 
området i nedstyrtningsøjeblikket. FAA embedsmænd 
udtalte, at det var muligt, at transportflyet var kol¬ 
lideret med et civilt luftfartøj, der fløj over områ¬ 
det, men som ikke havde indgivet flyverute; dog 
måtte FAA vente med beviset på en kollision, ind¬ 
til der var indløbet meddelelse om, at et sådant fly 
savnedes. 

Adskillige ser flammer. 

Flere personer, boende i Puyallup River Valley, 
35 miles syd for Seattle, så C-118’eren gå ned. Et 
af vidnerne, Fred Emard fra Ortington politiet, men¬ 
te først, at det brændende fly ville falde ned midt 
i landsbyen med dens ca. 1200 indbyggere. 

„Flyet drejede om på højre side“ sagde Emard 
„og forsvandt bag en bakke bag byen. Der lød en 
kæmpemæssig eksplosion, da det ramte jorden. Det 
var fuldstændig indhyllet i flammer, da jeg nåede 
til det, og en hale af flammer skød ud bag det, 
ca. 300 fod lang eller deromkring/* 

Air Force identificerede to af de ombordværende 
som henholdsvis løjtnant Thomas E. Lasater og ser¬ 
gent Guy J. Cunningham, begge fra Tacoma. Was¬ 
hington. Navnene på de to andre blev tilbageholdt, 
indtil deres pårørende var blevet underrettet. 

Citat slut. 

Indtil nu er der ikke fremkommet nogen med¬ 
delelse om, at der er blevet iagttaget noget fly, der 
kom ned samtidig med C-118’eren. Så vidt vides, 
var der intet. Denne rapport ville ikke have været 
betydningsfuld, hvis det ikke var fordi, man havde 
lignende rapporter om sådanne kollisioner i luften 
forårsaget af „usynlige** ting. Denne rapport kan 
meget vel være en iblandt dem og vil interessere 
enhver ufolog. 

D. Mapes og G. Fusaro, ICARF. 

r ★ 

29.11.1958: Santa Cruz, Calif.: Sølvskinnende, 
eliptisk obj. bliver synligt og deler sig i to hurtigt- 
flyvende diskos. Den ene stopper op og skyder 
lodret til vejrs, mens den anden flyver bort i en 
bue. 

Rumrejser er sandsynligvis det bedste middel for 
mennesket til at holde sig ungt, konstaterer det bri¬ 
tiske lægetidsskrift „The Lancet“, som i denne for¬ 
bindelse foreslår visse ændringer i fødselsattesterne. 

Det ansete og altid nøgterne tidsskrift forklarer 
med henvisning til Einsteins relativitetsteori, at frem¬ 
tidens rumrejsende kun vil blive 22 år ældre under 
en 45 års rejse til en af de nærmeste stjerner. 

Hvis to stopure sættes i gang samtidig, og det 
ene bringes på rejse med stor hastighed — for ek¬ 
sempel med et raketfartøj — så vil det ved sin til¬ 
bagekomst have registreret mindre tid end det an¬ 
det stopur, der blev hjemme. Denne beregning kan 
uden videre overføres til alle andre tidsregistrerende 
indretninger, hvortil mennesket utvivlsomt hører, 
skriver bladet. 

I denne anledning foreslår „The Lancet“, at der 
i fødselsattesterne gøres plads til senere tilføjelser, 
som skal angive, om indehaveren har været på rum¬ 
rejse. 

Forslaget omfatter følgende tre punkter: 

1) Rumrejsens varighed i almindelig tid. 

2) Rumrejsens varighed i rumfartstid. 

3) Rumfartøjets normalhastighed. 

Kontoriusseri ? — ikke tale om, erklæres det i 

artiklen. — Det vil blot være en absolut påkrævet 
foranstaltning for at forhindre en stærk og kerne¬ 
sund rumrejsende på 40 år i at hæve aldersrente 
under påberåbelse af, at han er født for 65 år 
siden! 

★ 

Oklahoma City Times, 
torsdag d. 30. juli 1959. 

Videnskabsmand siger, han kan bygge en 
flyvende tallerken. (Paris (CDN). 

— En fransk videnskabsmand påstår, at han har 
afsløret de flyvende tallerkeners hemmelighed. 

Han påstår, at hvis man giver ham midlerne, kan 
han inden et halvt år fremstille planerne for byg¬ 
ningen af en flyvende tallerken, der vil være i stand 
til at bevæge sig i kosmos med ubegrænset fart. 
Hans opfindelse vil ikke behøve nogen energikilde. 
Den ville simpelthen eliminere jordens tiltræknings¬ 
kraft ved hjælp af et roterende elektrisk felt. 

Videnskabsmanden er den 54 år gamle dr. Marcel 
Page, der bor i Perpignan i Sydfrankrig. Han har 
nu i 40 år stille arbejdet på sine teorier, ignoreret 
af resten af verden. 


Dr. Pages forbavsede en forsamling af fremra¬ 
gende franske og udenlandske eksperter, deriblandt 
adskillige amerikanere, som mødtes her ved den in¬ 
ternationale kongres om satellitter og fjernraketter. 

I en bemærkelsesværdig tale, i hvilken han frem¬ 
satte sin teori om antigravitation udæskede Pages 
praktisk talt alle de accepterede teorier om rumfysik. 

Efter mødet blev han af det franske militære ef¬ 
terretningsvæsen advaret om at være „yderst forsig¬ 
tig og på vagt“. Han tog afsted til sit fødehjem i 
Perpignan, og hans venner meddeler, at der holdes 
konstant politivagt omkring ham. 

Ingen ved endnu, om dr. Pages teori er rigtig 
eller forkert, men begrebet „antigravitation“, som 
han omtalte som den første så langt tilbage som i 
1921, er i dag frontlinien for amerikanske og rus¬ 
siske videnskabsmænds arbejde. 

I en nøddeskal er Dr. Pages teori denne: Newtons 
æble faldt ikke på grund af jordens tiltrækning, 
men på grund af kosmos’ frastødning. I følge dr. 
Pages er den kraft, vi kalder tyngdekraften ren, 
koncentreret protonenergi. 

Hvad angår det praktiske, så er dr. Pages fly¬ 
vende tallerken rund og flad med en passagerkabine 
i midten. Rundt om kabinen frigør et elektrisk felt, 
der roterer med lysets hast, tallerkenen for tiltræk¬ 
ningskraften og borteliminerer massens inerti. Dette 
gør den i stand til at rejse uhindret med yderst 
stor fart. 

Da dr. Pages var 16 år i 1921, omsatte han for 
første gang sit princip om et roterende elektrisk 
felt til virkeligheden ved at bygge en lille flyvende 
tallerken af glimmer. 

Da den første flyvende tallerken viste sig 2 5 år 
senere, i 1946, var dr. Pages den eneste, der ikke 
var tilbørligt forbløffet. 

21. oktober 1958. Kl. 23,40 så hr. Carlos Edison 
Soruco over himlen i Jujuy (Argentina) et stort 
stærkt lysende obj., som synes at oscillere uafbrudt 
under en vertikal stigning. Obj. standsede næsten 
ikke op, før det drejede til højre i 90 grader, lave¬ 
de en halv drejning for derefter at flyve til venstre 
fra sit udgangspunkt i fuldstændig horizontal ret¬ 
ning i samme afstand som tidligere, igen gørende 
en 90 grads vinkel, hvorefter obj. steg og forsvandt. 
Gennem sine manøvrer tegnede obj. et fuldkomment 
kors på himlen. Det hele varede 45 sek. 

Et telegram dateret den 5. marts 1959 bekendt¬ 
gør, at det videnskabelige personale i Berkeley 
(USA) efter ]/ 2 års forsøg har fundet en ny parti¬ 
kel. Denne opdagelse, siger man, vil ikke have no¬ 
gen indflydelse på anvendelsen af den nucleare ener¬ 
gi, men den vil nødvendiggøre en revision af teo¬ 
rierne med hensyn til materien. De nedenstående 
ideer af dr. Krafft er i enkeltheder udviklet i 4 
vigtige artikler, som er medtaget bag i W. G. Allen’s 
bog „Space-Craft from beyond three dimensions". 

Det synes, som om der er lapgt til en opklaring 
af hemmeligheden med hensyn til UFOs. Det ville 
være så nemt at sige, at de ildce eksisterer, som så 
mange mennesker gør det, men der er for mange 
beviste observationer, for at sige „de flyv. tallerke¬ 
ner eksisterer ikke". 

Såfremt sådanne apparater eksisterer, må der være 
en forklaring for dem, hvis en sådan er mulig in¬ 
denfor idags videnskabelige begreber, var den ble¬ 
vet forstået for lang tid siden. I denne situation, er 
det klart, at vi kun kan foreslå en løsning: Vore 
videnskabelige begreber er falske, og jeg mener at 
vide, hvor fejlen ligger. Vi har en forkert forestil¬ 
ling af, hvad atomet er. Jeg er overbevist om, at 
der ikke findes en atomkerne, som vi tror det, men 
et centrum af atomisk struktur (an atomic structu- 


»TELEPATI« udkommer 
om ca. 1 måned (Se venligst side 5) 


LONDON (RB). Vicedirektøren for det sovjet¬ 
russiske videnskabelige akademis mikrobiologiske in¬ 
stitut, Nicolai Jerusalinski, sagde i går i en udsen¬ 
delse i Moskva radio, at der formodentlig er nogle 
af de 150.000 planetsystemer i vor mælkevej, der er 
beboet af levende væsener, som muligvis har nået 
en højere udvikling end vor. Vi er allerede i gang 
med planer om at gøre månen beboelig, sagde han. 
Der er håb om at finde så store mængder uran på 
månen, at det vil være muligt at bygge atomkraft¬ 
værker, der kan producere ilt og måske skabe en 
kunstig atmosfære om månen. 

Den kendsgerning, fortsatte Jerusalinski, at der 
har fundet vulkanske udbrud sted på månen, viser, 
at planeten endnu ikke er helt afkølet. Dens over¬ 


ral center). Dette vedrører UFOernes problem, da 
det er umuligt at producere den „supermaterie, som 
jeg har omtalt (i min artikel udgivet i C. I. nr. 
39) med de nucleare atomer, hvor ladningerne er 
positive og altid langt fra atomernes centrum og 
ikke i periferien, som hos hvirvelvind-atomerne. 

Det synes derfor, at man, inden man kan gøre 
sig håb om at løse UFO-problemet, må have det 
rigtige begreb m.h.t. atomet, og det er det, jeg 
har forsøgt at gøre. For at gøre emnet forståeligt for 
det almene publikum, har jeg placeret alle energier¬ 
ne i en ramme eller på en enkelt karakteristisk plan 
i forhold til atomet, nemlig dets ubøjelighed. Vi 
ved af to grunde, at atomet har en ubøjelig struktur: 

1) Atomet består af svingninger, som høres på be¬ 
stemte frekvenser og en resonator må altid 
have et ubøjeligt „punkt". 

2) Atomerne producerer hårde krystaller, som de 
ikke ville kunne frembringe, hvis de ikke selv 
var hårde. 

Da de nucleare atomer med deres oritale elek¬ 
troner i h. t. den anerkendte teori indtil dato ikke 
har hårde strukturer, synes jeg at ideerne, som her¬ 
sker med hensyn til atomets struktur, ikke kan være 
rigtige. 

(UFO - Nachrichten) Carl Frederick Krafft. 


Forær en god bekendt et UFO-NYT 
abonnement i julegave 


flade er svampet, porøs og en meget dårlig varme¬ 
leder. Det er derfor muligt, at temperaturen under 
overfladen er ret konstant. Det er muligt, at der 
findes kulsyrer i porer og sprækker, og man kan 
heller ikke benægte muligheden af, at der findes 
vand. 

Når månen dækkes af jordens skygge, er der visse 
synlige steder. Adskillige forskere er af den opfat¬ 
telse, at det er koncentrationer af rimfrost. Skulle 
det være tilfældet, er det muligt, at der under må¬ 
nens overflade kan findes levende væsener af en 
ganske primitiv art, f. eks. bakterier. Dette er selv¬ 
følgelig ikke bevist, men man må tage muligheden 
i betragtning. 

Skive Folkeblad 30/9. 


UFO-NYT udvides snart 
med 4 sider 


Rounbora Truk-Sklve 


Fortæl Deres venner om 
ADAMSKI’S »TELEPATI« 












